google/wiki40b huggingface dataset:
Yanomami-folket

Yanomami-folket er et urfolk som i århundrer har levd i et ugjennomtrengelig regnskogsområde på grensa mellom Venezuela og Brasil. I dag er de rundt 32 000 personer (per 2000).
Omverden har kjent til yanomamier siden 1800-tallet og de kom i kontakt med europeisk kultur på 1940- og 1950-tallet, noe som resulterte i kulturell kolonisering og administrativ og fysisk underkastelse. Da en større vei ble anlagt gjennom området deres i det nordøstlige Brasil på 1970-tallet ble folket et «problem». Veiprosjektet førte til at ulike sykdommer spredte seg i området som disse indianerne ikke hadde naturlig motstandskraft mot. Store deler av Yanomami-folket døde ut, før Yanomami-nasjonalpark (94 000 km²) ble etablert på 1990-tallet.
De bor i store, runde hus kalt for shabono som er hovedsakelig laget av tømmer og tak av slyngplanter og blad. Shabonoen ligger på en lysning i skogen der alle i landsbyen bor. Inni en shabono kan det være plass til 100–200 mennesker. Her sover familiene i hengekøyer ved ildstedene sine.
Yanomami-indianerne har levd i Amazonasjungelen i tusener av år. Her dyrker de frukt og grønnsaker på små jordstykker, og de sanker frukt, bær og spiselige røtter i skogen. I tillegg jakter de på ville dyr og fugler og fanger fisk i elva. Yanomami-indianerne er dyktige jegere. En jeger må ha skarpt blikk, kjenne dyra, og hvordan de oppfører seg og være rask og smidig for å kunne følge byttet. Guttene begynner tidlig å øve med pil og bue. Jegerne er borte fra boplassene i dagevis for å jakte både på smådyr som øgler og firfisler og på større dyr som tapirer. De sylskarpe pilene dyppes i plantegift for at dyra skal dø raskt når de blir truffet.
Urfolket består blant annet av gruppen Moxihatetema-urinnvånere. I 2016 skrev media at det i et år hadde vært bekymringer om at gruppen allerede hadde blitt utryddet.
Ole Koppang (komponist)

Biografi

Hans far, John Koppang, var lærer, ordfører og klokker i Elverum fra 1842 etter eksamen fra Asker seminar. Sønnen fulgte i farens fotspor og tok eksamen på Asker seminar i 1860 og var deretter fem år lærer og kirkesanger i Elverum før han dro til Drøbak og var lærer og organist der i to år. I 1867 fikk han jobb som lærer ved Møllergata skole i Christiania. Fra 1886 var han overlærer der. I alt arbeidet han 45 år på Møllergata skole.
I hovedstaden tok Ole Koppang timer i piano, orgel og harmonilære hos Ludvig Mathias Lindeman, Otto Winter-Hjelm og Edvard Grieg. Han fikk seg organistjobb i først i Gamlebyen kirke, deretter et par år i Østre Aker kirke. Deretter var han i 46 år, fra 1876 til 1921, organist i Johanneskirken.
Jolly Jumper

Jolly Jumper er en fiktiv hest fra tegneserien Lucky Luke, skapt av den belgiske tegneserietegneren Morris. Jolly Jumper blir beskrevet som «den smarteste hesten i verden», og er i stand til å spille sjakk og balansere på slakk line. Han reiser sammen med sin eier igjennom ville vesten.

Publikasjonshistorikk

Jolly Jumper opptrådte for første gang sammen med Lucky Luke i historien Arizona 1880, publisert i et nummer av tegneserieheftet Spirou den 7. desember 1946

Figuren

Jolly Jumper er en hvit hest med en brun flekk på venstre side. Han misliker hunder, og spesielt hunden Rattata, en uintelligent fengselshund som av og til opptrer i Lucky Luke-historiene.
Benno Landsberger

Liv og virke

Landsberger studerte orientalistikk i Leipzig fra 1908, blant hans lærere var blant andre August Fischer (arabistikk) og Heinrich Zimmern (assyriologi). I 1913 tok han doktorgrad i Leipzig. I 1914 trådte han inn i den østerrikske hær. Han tjenestegjorde på Østfronten, og ble alvorlig såret i 1916.
I 1926 ble han ekstraordinær professor. I 1928 ble han som Peter Jensens etterfølger full professor ved Universität Marburg, men allerede i 1929 vendte han tilbake som etterfølger av Heinrich Zimmern. Ved siden av Landsberger arbeidet også Friedrich-Wilhelm Weißbach der. I det den gang ledende orientalske institutt i Leipsig studerte blant andre Adam Falkenstein, Hans Gustav Güterbock, Fritz Rudolf Kraus og Wolfram von Soden. Güterbock og Kraus skulle likesom Landberger bli en Haymatloz (landflyktig i Tyrkia).
I påfølge av Gesetz zur Wiederherstellung des Berufsbeamtentums ble han oppsagt i 1935, og tok opp en stilling i Tyrkia ved universitetet i Ankara, der man på Mustafa Kemal Atatürks ønske var i ferd med å bygge opp et fakultet med tyngdepunkt innen historie. Landsberger medvirket ved oppbyfningen av falultetet for språk, historie og geografi (Dil ve Tarih-Cografya Fakültesi).
I 1948 ble han kalt til University of Chicago Oriental Institute, og virket der til 1955.
The Producers

Bakgrunn

David Geffen overtalte Mel Brooks til å lage filmen som en teatermusikal. Da Brooks møtte Jerry Herman for å diskutere om et samarbeid, nektet Herman, og fortalte ham at han skulle gjøre jobben selv, siden han var en glimrende sangforfatter. Brooks spurte så Thomas Meehan om å bli med på å skrive boken som skal bli brukt for å spille på en scene. Brooks overtalte Mike Ockrent og hans kone Susan Stroman til å bli med i produksjonslaget som regissør og koreograf. Etter Ockrents død 2. desember i 1999, sa Stroman seg enig i å fortsette som både regissør og koreograf. Det siste suppleringen av laget var Glen Kelly som musikalske arrangør.
Sigmund Jähn

Biografi

Jähn ble født i Morgenröthe-Rautenkranz i Vogtland. Fra 1943 til 1951 gikk han på skole i hjembyen og etter skolen fikk han utdannelse som trykker.
I 1955 gikk han inn i det østtyske flyvåpen, der han ble pilot og studerte militærvitenskap. Fra 1966 til 1970 studerte han ved det sovjetiske Gagarin-militærakeademiet i Monino og etterpå arbeidet han i det østtyske flyvåpenets administrasjon, med ansvar for pilotutdannelse og flysikkerhet.
Jähn ble tildelt tittelen Helt av Sovjetunionen 3. september 1978. I 1983 mottok han en doktorgrad i fysikk ved Zentralinstitut für Physik der Erde i Potsdag.
Fra 1990, etter tysk gjenforening, arbeidet han som frilanskonsulent for den tidligere vesttyske romorganisasjonen DLR, og fra 1993 også for den europeiske romorganisasjonen ESA, som en del av forberedelsene til Mir-ferdene. I 2002 pensjonerte han seg.
Jähn var gift og hadde to barn. Han bodde i Strausberg og brukte fritiden til lesing og jakt.
Asteroid 17737 ble døpt Sigundjähn i 2001.
Jähn var en legendarisk figur i DDR, noe man kan se på den rollen hans navn spiller i filmen Good bye, Lenin! fra 2003.

Romfart

I 1976 ble Jähn utvalgt, sammen med sin reserve Eberhard Köllner, til å være med på Intercosmos-programmet. Han trente i Stjernebyen nær Moskva de to neste årene. Han drog 26. august 1978 med Sojuz 31 til romstasjonen Saljut 6 og tilbragte 7 dager, 20 timer og 49 minutter i rommet. Han drog tilbake med Sojuz 29 3. september 1978.
I løpet av, og etter ferden, omtalte både han og DDRs myndigheter ham som den første tyske kosmonaut, noe som var bemerkelsesverdig i og med at DDR vanligvis la vekt på at menneskene i landet var DDR-borgere i motsetning til vesttyskere.
Glass (materiale)

Vindusglass

Glass til vinduer ble tidligere fremstilt på to måter, enten som taffelglass eller kronglass. Taffelglass lages ved at glassblåseren former en klump av smeltet glass til en lukket sylinder. Deretter skjæres begge endestykker av, og sylinderen skjæres opp på langs og brettes ut til en plan plate på et underlag av sand. Taffelglass eller sylinderglass har en karakteristisk småbuklet overflate. Første trinn i fremstillingen av kronglass er den samme som for taffelglass, men glassblåseren former glassmassen til en kule. Deretter blir kulen åpnet, og mens glasskulen stadig er myk blir den rotert så raskt at sentrifugalkraften får den til å folde seg ut til en sirkulær skive. Kronglass-skiven får en overflate med tydelige sirkulære bølger omkring den uregelmessige midten eller «gallen». Begge typer glass kan deretter skjæres til ruter av ønsket format. Kronglassets galle var egentlig et mindreverdig restprodukt, men ble mye brukt til lykteglass og til overlys over dører.
Navnet kronglass er et lån fra engelsk crown glass, innført til Norge sammen med metoden. I England ble kronglass først fremstilt i 1678 ved glassverket i Southwark i London, som tilhørte George Villiers (1628–1687), hertug av Buckingham. Hver skive ble merket med hans hertugkrone og derfor kalt «crown glass». Fremstilling av kronglass ble først utviklet i Frankrike på 1300-tallet.
Fra omkring 1920 ble det også produsert maskinglass eller trukket glass Metoden innebar at smeltet glassmasse ble presset gjennom en bred dyse og trukket ut ved hjelp av valser til et bånd. Maskinglass er tilnærmet plant, men kjennes ved sine karakteristiske bølger på tvers av båndets retning. 
Float glass ble utviklet av Pilkington i England omkring 1950. Det lages ved å la glassmassen flyte på et underlag av smeltet tinn, slik at man får et nesten perfekt planglass. Det meste av verdens vindusglass lages nå på denne måten.

Vindusglass i Norge

Før norsk produksjon kom i gang i 1755, ble alt vindusglass importert, vesentlig fra hansabyene Danzig og Lübeck, senere også fra England. 
De første norske glassverkene Ås glasshytte i Sandsvær og Nøstetangen i Eiker ble anlagt i 1740-årene for produksjon av drikkeglass. Hurdal Glassverk ble anlagt i 1755 for å lage kronglass for det danske og norske marked. I 1766 kom fremstillingen av billigere taffelglass i gang ved Biri glassverk, og verket var i drift til 1844. Taffelglass av bedre kvalitet ble produsert ved Jevne Glassverk på Fåberg fra 1793 til 1824. Også Hurdals glassverk gikk over til å produsere taffelglass omkring 1850. Fra 1895 ble Drammen Glassverk den eneste leverandør av vindusglass i Norge. 
Fremstillingsmetoden var omtrent uforandret gjennom de første 150 år, men omkring 1900 ble produksjonen av sylinderglass mekanisert, og ved hjelp av trykkluft og former kunne verket lage stadig større ruter. I 1928 gikk verket over til å lage trukket glass. Norsk produksjon av vindusglass opphørte da Drammen glassverk ble nedlagt i 1977.
Strømstyring

Strømstyring er en egenskap ved enkelte former for elektrisk utstyr, deriblant kopimaskiner, datamaskiner, grafikkprosessorer og periferienheter som skjermer og skrivere, som slår av strømmen eller aktiverer systemets lavstrømforbruk når det er inaktiv. Innenfor informatikken er dette kjent som en strømstyringsplan, og er bygd opp rundt en standard som blir kalt Advanced Configuration and Power Interface (ACPI). Denne standarden erstatter Advanced Power Management. Alle moderne datamaskiner har ACPI-støtte.
I forsvaret refererer strømstyring til utstyr som gjør det mulig for soldater og millitære enheter å dele forskjellige energikilder, og å slå av utstyr som ofte er inkompatibelt med hverandre.
Tøyler

Tøyler er en type hesteutstyr. Det er to remmer som festes i hestens bitt og som rytteren styrer og stopper hesten med. Tøyler kommer i mange materialer, blant annet lær, bomull, nylon, gummi. De kan være flettede, glatte eller med knotter.
Tømmer er lengre og brukes ved kjøring av hest.
Septembermordet

Handling

Helmer er på elgjakt i Trøndelag. Han blir mistenkt for drap etter at en i jaktlaget blir funnet skutt med Helmers rifle. Fru Helmer engasjerer seg i saken, og drar nordover sammen med politifullmektig Skagen.

Om produksjonen

Den ble innspilt sommeren 1979, omtrent samtidig som Mareritt ved midtsommer og Spøkelsesbussen.
Opptakene ble gjort i Oslo-området.

Rolleliste

Helmer: Alf Nordvang
Sigurdson: Anders Hatlo
Aud Helmer: Ulrikke Greve
Skagen: Kai Remlov
Marit: Marit Hamdahl
Lensmann Øverland: Knut M. Hansson
Roten: Ragnar Holen
Aune: Rannolv Nilsen
Rømyr: Svein Moen
Gjølme: Rolf Sand
Lege: Bjørn Jenseg
Kriminalsjef: Wilfred Breistrand
Fru Øverland: Bjørg Vatle
Øvrige medvirkende: Magnus Nielsen, Tordis Bøyum Holt, Inger Heldal, Anne Mai Nilsen, Vibeke Lundquist, William Nyren, Øyvind Blunck, Aril Martinsen m.fl.
Melonflue

Utseende

Melonfluen er ca. fem millimeter lang.

Levevis

Larvene til melonfluen lever på meloner og agurker, men kan også angripe blant annet tomater, bønner, epler, papaya og sitrusfrukter.
Fluer tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres.

Skadedyr

Melonflue er et alvorlig skadedyr særlig på meloner og agurker.
Hans W. Brimi

Aktivitet

Brimi er en av de fremste folkemusikerne på 1900-tallet både som utøver og formidler av felespillet. Han spilte inn i NRK så tidlig som i 1933. Etter den gangen har det blitt mangt et opptak med ham i rikskringkastinga. Ikke minst i en periode på 70-tallet da gammeldansgruppa hans spilte over 30 gammeldansprogrammer. Han har vunnet Landskappleiken 13 ganger. Han har fått Kongens fortjenstmedalje i gull, Lom kommunes kulturpris, Hilmarprisen i 1995 og ble æresmedlem i LfS i 1977.

Elev og læremester

Brimi er en stor kilde for slåttespillet og gammeldansen i Ottadalen. Han hadde store spelemenn som Sjugurd Garmo og Ola Moløkken som læremestre. I tillegg laga han mye musikk selv. Han har spilt mye sammen med andre musikere, for eksempel Jon Faukstad, Geir Egil Larsen og Pernille Anker. Han har var gjesteforeleser på Ole Bull-akademiet på Voss i mange år.

Diskografi

Han var med på mange musikkproduksjoner, og ble nominert til Spellemannprisen fem ganger. Den siste produksjonen med Hans W. Brimi var en samle-CD fra plateselskapet Heilo, med opptak av Hans fra 1957 til 1987: Hyljarliv. I 2006 ga sønnesønnen Aslak Opsahl Brimi ut produksjonen Blå september (på plateselskapet Talik), der både Aslak og Hans sitt spill er representert.
Low Fidelity Crust Sessions

Low Fidelity Crust Sessions er en musikk-EP med Desperado, utgitt i 2005.
Air 2000

Historie

Flyselskapet startet sin virksomhet 11.  april 1987 av Owners Abroad Group med to Boeing 757 fly. Flåten ble doblet et år senere, med et fly basert på Glasgow internasjonale lufthavn. I det samme året etablerte selskapet et datterselskap i Canada, kalt Air 2000 Airline Ltd. Dette datterselskap varte bare et par dager før den Kanadiske regjeringen suspenderte dets driftstillatelse. Andre forsøket var mer vellykket, som Canada 3000.
Langdistanse flyvninger til Mombasa i Kenya ble introdusert i løpet av sesongen 1988/89. Dets 757 ble konvertert til langdistanse og flyvninger til USA begynte i 1989. Flyselskapet fikk konsesjon for ruteflyvning av Luftfartstilsynet i 1992 som startet den 3. oktober 1993. I begynnelsen mellom London Gatwick og Larnaka (og senere samme måned til Paphos), Kypros. I løpet av de neste par år ble det opptettet ruter til Kypros fra Birmingham, Glasgow, Manchester og Newcastle  I 2000 ble nye DP ruter innført fra 8 britiske flyplasser til 6 store spanske og portugisiske feriedestinasjoner.
I 1998 kjøpte First Choce den konkurrerende turoperatør Unijet inkludert dets in-house selskap Leisure International Airways. Leisure International Airways flåte ble malt i Air 2000's  farger.
Air 2000 fikk ny livery våren 2003. Dette ble kortvarig, da Air 2000 i 2004 ble omdøpt First Choice Airways.
Preses

Preses (latin: praeses, «den som sitter foran», det vil si i ledelsen) er tittel for den valgte leder, og har både betydning i oldtiden og i moderne tid.
I Romerriket begynte praeses å bli benyttet som en generell beskrivelse for guvernører i provinsene, ofte via parafraser, slik som qui praeest («han som presiderer»), og var i bruk allerede i tidlig principatet, men kom i generell bruk under det nerva-antoninske dynasti.
I Norge i vitenskapelige selskap og akademi, se Det Kongelige Norske Videnskabers Selskab og Det Norske Videnskaps-Akademi. Tittelen ble i Norge 1932–2011 også benyttet om den internt valgte formann i bispekollegiet i Den norske kirke – Preses i Bispemøtet. Fra 2. oktober 2011 benyttes tittelen om den fast utnevnte ledende biskop i Den norske kirke, et embete som har mye til felles med det som i Svenska kyrkan og Evangelisk-lutherska kyrkan i Finland betegnes som erkebiskop.
Löddeköpinge

Löddeköpinge er et tettsted i Kävlinge kommune i Skåne län i Sverige. I 2010 hadde tettstedet 6 290 innbyggere. Löddeköpinge er kommunens nest største tettsted.
Löddeköpinge er en gammel handelsplass. Gjennom stedet renner Lödde å som tilbyr gode fiskeforhold og som trekker til seg sportsfiskere fra hele Sverige.
I Löddeköpinge ligger et av Sør-Sveriges største kjøpesentre: Center Syd. Det er en del av et handelsområde som dekker 240 000 m² og som årlig har drøyt 4 millioner besøkende, tilsvarende 80 000 i uken. På Center Syd ligger over 200 butikker, blant annet et ICA Maxi-varehus, flere klesbutikker og ett Scandic-hotell.
Håndball under Asialekene 1986

Håndball under Asialekene 1986. Håndball var en av flere sporter under de tiende Asialekene i Seoul i Sør-Korea. Det var andre gangen håndball var med på programmet i Asialekene. Det var kun en turnering for menn, seks lag deltok, det ble spilt en enkeltserie i perioden 23. til 28. september 1986.
Gyngestol

Gyngestol er en betegnelse for et sittemøbel; en stol hvor oftest bena har fått påmontert meier slik at stolen kan gynges frem og tilbake på underlaget. Varianter av gyngestoler er montert med fjærer til en fast ramme. Mange finner stolens bevegelser beroligende. Dessuten er gyngestolen også komfortabel å sitte stille i fordi den stabiliseres i en stilling hvor den som sitter har sitt tyngdepunkt eller massefellespunkt.
Tetovo

Tetovo (makedonsk: Тетово, albansk: Tetovë, tyrkisk: Kalkandelen) er en by og kommune nordvest i Nord-Makedonia. Byen ligger ved foten av Šar-fjellet, på 468 moh. Elven Pena renner gjennom byen.  
Kommunen Tetovo har 86 580 innbyggere (etter folketellingen av 2002). Befolkningen er sammensatt. I folketellingen av 2002 var albanerne i flertall med 70,3 %, mens makedonerne utgjorde 23,2 % av byens befolkning. Av de mindre grupper var roma (2,7 %) og tyrkere (2,2 %) de viktigste. 
Tetovo er et senter for den albanske minoriteten i Makedonia. Landets albanske universitet, Statsuniversitetet i Tetovo, er plassert i byen. Byen har også et privat universitet, Det sørøsteuropeiske universitetet, grunnlagt etter internasjonalt initiativ.
Gnome Omega

Gnome 7 Omega (ofte kalt Gnome 50 hp) er en fransk syv-sylindret, luftkjølt flymotor. Den  ble vist på Paris Aero Show  i desember 1908 og ble først fløyet i 1909. Det var verdens første flymotor produsert i antall. Introduksjonen revolusjonerte luftfarten og den ble brukt av mange tidlige flyprodusenter . Det ytet 50 hk fra sitt slagvolum på 7 liter. En Gnome Omega-motor ble brukt  i 1912 Blackburn Monoplan, som i dag eies og drives av Shuttleworth-Collection, det eldste kjente luftdyktige britisk-bygde fly i hele verden. En to-raded versjon av den samme motoren ble også produsert, kjent som Gnome 14 Omega-Omega - eller Gnome 100 hk
Prototypen av Omega-motor eksisterer fortsatt, og er utstilt på USAs National Air and Space Museum.
Forfatningskonventet på Herrenchiemsee

Forfatningskonventet på Herrenchiemsee (tysk: Verfassungskonvent auf Herrenchiemsee) var en fagkonferanse i arbeidet med å utarbeide Tysklands grunnlov, senere kalt Grundgesetz.
Konventet møttes mellom 10. og 23. august 1948 etter oppdrag fra ministerpresidentene i de daværende vesttyske delstatene. Møtestedet var slottet på øya Herrenchiemsee i innsjøen Chiemsee i Bayern. Det dreide seg om et utvalg av sakkyndige embetspersoner hvis oppgave var å lage et utkast til forfatningsdokument for Det parlamentariske råd, den senere grunnlovsgivende forsamling.
AFC Eskilstuna

Athletic FC Eskilstuna er en fotballklubb i Eskilstuna i Sverige som spillar i landets høyeste avdeling Allsvenskan. Klubben ble grunnlagt i Solna 2007 som Athletic FC.

Historie

Väsby United ble grunnlagt i 2005 gjennom sammenslåing av stockholmsklubbene Väsby IK FK og FC Café Opera.
Athletic FC ble så grunnlagt i 2007. Man overtok seinere klubben Väsby United. Inför 2017 sesongen flyttet klubben til Eskilstuna og bytte navn til AFC Eskilstuna.
Capaccio

Capaccio er en by og en kommune i provinsen Salerno i regionen Campania i Italia. Kommunen, som omfatter 11 små og større landsbyer, har over 22 000 innbyggere og dekker etn flatemål på 113 km².
Capaccio ligger i en åsside, 441 meter over havet, omlag 50 km sør for provinshovedstaden Salerno. En stor del av innbyggerne i kommunen bor på en stor slette nedenfor byen.
Tillomorpha

Utseende

Forholdsvis små, rødbrune til brunsvarte trebukker med lyse tegninger på dekkvingene. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er parallellsidige med omtrent rettvinklede "skuldre". Beina er middels lange med klubbeformede lår.

Utbredelse

Slekten er utbredt i Chile.
The Professional Golfers' Association

The Professional Golfers' Association er forbundet som representerer profesjonelle golfspillere, inkludert klubbproer og golfinstruktører, i Storbritannia og Irland.
Organisasjonen ble stiftet i 1901 og omfattet opprinnelig både turneringsspillere og klubbproer, men da økende inntjening hos turneringsspillerne førte til at de gruppene gikk i hver sin retning, ble organisasjonen delt i to. En selvstendig turneringsdivisjon med hovedkvarter ved Wentworth Club ble etablert på 1970-tallet, og i 1984 ble denne utskilt til den uavhengige organisasjonen PGA European Tour.
The Professional Golfers' Association har sitt hovedkontor ved golfklubben The De Vere Belfry i England og har over 5000 medlemmer. Organisasjonen driver opplæring av assistentproer og videreutdannelse av klubbproer, organiserer golfturneringer (inkludert turneringer for sine medlemmer og Ryder Cup), arbeider for å fremme pro-am golfturneringer og amatørgolf (som gir medlemmene arbeid), og fremmer juniorgolf.
Edvard V av England

Styre

Det var ved  Ludlow at den tolv år gamle prinsen mottok nyheten mandag den 14. april 1483 om sin fars plutselig død fem dager tidligere. Testamentet til Edvard IV, som ikke er bevart, oppnevnte hans betrodde bror Rikard, hertug av Gloucester, som lord protector mens sønnen var mindreårig. Både Gloucester og den nye kongen reiste til London, Edvard V og hans selskap kom fra vest og Gloucester fra nord, og de møttes ved Stony Stratford i Buckinghamshire. Gloucester møtte og spiste sammen med Rivers og Edvards halvbror Richard Grey natten den 29. april, men den påfølgende morgenen ble Rivers og Grey, sammen med kongens kammerherre, Thomas Vaughan, arrestert og sendt nordover. De ble alle siden henrettet. Dominic Mancini, italieneren som besøkte England på 1480-tallet, rapporterte at Edvard protesterte, men de gjenværende av hans følge ble sendt vekk, og Gloucester eskorterte ham til London. Den 29. mai 1483 ble den nye kongen innlosjert i Tower of London hvor han den 16. juni fikk selskap av sin yngre bror Richard, hertug av York.
Rådet hadde opprinnelig håpet på en umiddelbar kroning av den nye kongen for å unngå et protektorat. Det hadde tidligere skjedd med Rikard II, som ble konge da han var ti år gammel. En annet presedens var Henrik VI hvis protektorat (som begynte da han arvet kronen ni måneder gammel) hadde blitt avsluttet med hans kroning da han var sju år gammel. Rikard, hertug av Gloucester, fikk derimot kroningen utsatt.
Den 22. juni holdt Ralph Shaa en preken som erklærte at Edvard IV allerede hadde inngått en kontrakt om å gifte seg med Eleanor Butler da han giftet seg med Elizabeth Woodville, og erklærte således at den tidligere kongens ekteskap med Elizabeth var ugyldig, og at deres barn var illegitime. Barna til Rikards eldre bror George Plantagenet, 1. hertug av Clarence, ble utestengt fra tronen ved farens tap av ære, og derfor erklærte et råd av lorder og borgere den 25. juni Rikard, hertug av Gloucester, for å være den legitime konge (det ble senere bekreftet av lov i parlamentet, Titulus Regius). Den påfølgende dagen overtok han tronen som kong Rikard III.